Cielaviņa (dziesma)
"Cielaviņa" ir Raimonda Paula dziesma ar Leona Brieža vārdiem. Tā ieskaņota 1982. gadā Jāņa Paukštello izpildījumā un uzvarēja tā paša gada "Mikrofona aptaujā". Dzejnieks Leons Briedis atceras, ka dziesmas piedziedājuma atkārtojumā cenzori nav ļāvuši izskanēt Latvijas vārdam, tādēļ pēc tam, kad visi tradicionālie novadi salīdzināti ar cielaviņu — oriģinālversijā dzirdams, kā dziesma pamazām izdziest. 2018. gadā "Cielaviņa" ieguva 34. vietu Radio SWH rīkotajā LVtop100 aptaujā.